സിനിമയ്ക്ക് വേണ്ടി കാടുകയറിയിരിക്കുകയാണ് നായകനായ ഫഹദ് ഫാസിലും സംഘവും . ഫഹദിനോടൊപ്പം മംമ്ത മോഹൻദാസും മണികഠൻ ആചാരിയുമുണ്ട് . ചിത്രങ്ങൾ കാർബൺ സിനിമയുടെ ഫെയ്സ്ബുക് പേജിലൂടെയാണ് പുറത്തുവിട്ടിരിക്കുന്നത് . കാടിൻറെ കഥ പറയുന്ന സിനിമയിൽ സ്വാഭാവികതയ്ക്ക് വേണ്ടിയാണ് കാട്ടിനുള്ളിൽ വച്ച് രംഗങ്ങൾ ചിത്രീകരിക്കുന്നത് . സിനിമയിലൂടെ ഫഹദ് ഫാസിലും മംമ്ത മോഹൻദാസും ആദ്യമായി നായികാ - നായകന്മാരാകുന്നു . ഈ ചിത്രം ഒരു സസ്പെൻസ് ത്രില്ലറായിരിക്കും . സിബി തോട്ടപ്പുറമാണ് സിനിമ നിർമ്മിക്കുന്നത് . സിനിമയ്ക്ക് ഛായാഗ്രഹണം നിർവഹിക്കുന്നത് കെ യു മോഹനാണ് . വിശാൽ ഭരദ്വാജിന്റേതാണ് സംഗീതം .